નોકરીમાં આ વર્ષ ચઢાવ-ઉતારવાળું બની રહેશે. સરકારી નોકરી કરો છો તો આપને રાજકીય ઓળખાણ થકી બદલી થઈ શકે છે. નોકરીમાં આપના આવવા જવાના ટાઇમની નિયમિતતા રાખવી. સિનિયરોથી સહાય મળે, પરંતુ સિનિયરો આપના વિરુદ્ધ ષડ્્યંત્ર રચી શકે છે માટે નોકરીમાં આ વર્ષ સામાન્ય રહી શકે છે. ધંધો આપના માટે સારો રહે ભલે નાનો હોય, પણ ધીરે ધીરે આગળ વધી શકાય. ધંધામાં આયોજન કરી આગળ વધવું. ભાગીદારોથી સાવધાન રહેવું. આ વર્ષ નાણાકીય દૃષ્ટિએ સાનુકૂળ અને સફળ નીવડશે. લોન અને જે નાણાં કોઈની પાસેથી લીધાં છે તેને પરત આપવાની જોગવાઈ કરી શકશો. ધન સ્થાનમાં કેતુ છે એટલે ગમે તેટલાં નાણાં આવશે, પણ આપને ઓછા જ લાગ્યા કરશે. બહુ સમજી વિચારી અને પ્લાનિંગ કરશો તો સફળતા નાણાકીય ક્ષેત્રે સારી મળશે. સટ્ટાકીય રોકાણથી બચવું. તેમાં નુકસાની જવાની શક્યતાઓ બહુ છે.